Veski (Kanepi)
Veski (kohalikus kõnepruugis Veskimõisa) on küla Põlva maakonnas Kanepi vallas. Enne Eesti omavalitsuste haldusreformi 2017. aastal kuulus küla Kõlleste valda. Küla kuulus Kambja kihelkonda ja külas oli Veski mõis. Küla on nime saanud ilmselt vesiveskite rohkuse tõttu. Küla läbib Leevi jõgi. Veski mõisa lähedal suubub Leevi jõkke Sulaoja. Veski mõisa peahoone vastas (üle tee) asub bussipeatus.